open-index/open-wikipedia-markdown huggingface dataset:
Jestrum-piercing

**Jestrum-piercing**  er en medusa- og leppe frenulum-piercing. Piercingen går vertikalt fra munnhulen, eller ytterhuden over overleppen, og igjennom vevet i overleppen slik at begge sider av smykket syntes.

Det vanligste smykket som brukes til denne piercingen er en krummet barbell.

En alternativ piercingstil av jestrum er cyberbitt-piercingen.

## Historie
Navnet jestrum-piercing kommer fra navnet på den første kunden Jesika Bornsen, som ble piercet av piercer Derek Lowe fra studioet Saint Sabrina's.

## Behandling
### Risiko
Risikoen ved denne piercingen er at den ene siden kan gro inn i leppen. Dette kan hindres ved riktig piercing og riktig smykke.

Et problem med denne piercingen er at den kan gjøre skader på tennene, ved at ringen eller barbellen sliter på tennene. En måte å forhindre dette på er å bruke smykker laget av glass, tre, bioplast eller PTFE.

### Etterbehandling
For etterbehandling av en slik piercinger er det vanlig å bløte piercing opp med en litt saltholdig væske to til tre ganger daglig. Bløt såret i tre til fire minutter og man hindrer blood og lymfeubehag på grunn av smykket (dette gjøres på begge sider). Det er her viktig at blandingsforholdet er riktig. Fjern så restene med en bomullspinne, og sett så smykket rolig igjennom piercingen.

## Eksterne lenker
*
Sikkerhetsnål

**Sikkerhetsnålen** består av en bue, en nål og en klemme. Ut fra den ene enden av buen, kommer nålen, og på motsatt side kommer klemmen. Den brukes vanligvis til å feste sammen tøystykker.

## Kultur
Sikkerhetsnålen ble hyppig brukt som «pynt» innen punken. Både til å feste i klærne, piercing og  smykker.

## Eksterne lenker
*
The Final Riot!

***The Final Riot!*** er det andre offisielle konsertalbumet til Paramore. 

Albumet ble utgitt 25. november 2008, og inneholder en bonus-DVD med en konsert og en bak-scenen dokumentar.

DVD-en ble filmet 12. august 2008, da de stoppet i Chicago mens de turnerte på en av deres siste turnéer i 2008; *The Final Riot!*. Den inneholder en dokumenter, som heter «40 Days of Riot!», som viser hvordan bandet er på turné. Den var å få i to utgaver; en standard og en limited edition. Limitid edition utgaven inneholdt 15 minutter ekstra av dokumentaren, *40 MORE Days of Riot!*.

25. mars 2009 ble det erklært at *The Final Riot!* hadde solgt til gullplate.

## Sporliste
#«Born for This» – 5:46
#«That's What You Get» – 3:34
#«Here We Go Again» – 4:10
#«Fences» – 3:31
#«Crushcrushcrush» – 3:15
#«Let the Flames Begin» – 5:38
#«When It Rains» – 4:04
#«My Heart» – 5:31
#«Decoy» – 3:14
#«Pressure» – 3:02
#«For a Pessimist, I'm Pretty Optimistic» – 4:27
#«We Are Broken» – 5:25
#«Emergency» – 5:22
#«Hallelujah» – 4:57
#«Misery Business» – 4:40

## Personell
*Hayley Williams – hovedvokal, keyboard
*Josh Farro – hovedgitar, vokal
*Jeremy Davis – bassgitar
*Zac Farro – trommer
*Taylor York – rytmegitar

## Eksterne lenker
*
Todd Brooker

**Todd Brooker** (født 24. november 1959 i Paris, Ontario) er en tidligere canadisk alpinist. Fra 1977 til 1987 var utforkjøreren medlem av det canadiske landslaget, og ble regnet som den siste av de såkalte *[[Crazy Canucks]]*.

## Karriere
I 1975 vant han det canadiske juniormesterskapet i utfor, og ble tatt opp på landslaget i 1977. Etter en alvorlig kneskade tvang ham til å ta pause fra skisporten i mer enn ett år, tok han i desember 1981 i Gröden sine første poeng i verdenscupen. Bare tre måneder senere var han, takket være en andreplass i utforrennet i Aspen, for første gang på seierspallen.

I sesongen 1982/83 vant han utforrennene i Kitzbühel og i Aspen. I de følgende årene etablerte han seg som utforkjører i verdenstoppen. I løpet av karrieren startet han totalt i 62 utforrenn i verdenscupen, og plukket poeng i 33 av disse. Han vant tre seire, og stod på seierspallen ved ytterligere fire anledninger. Han deltok i utforrennet under OL 1984 i Sarajevo, der han endte på 9.-plass. Han kjørte også utfor i to verdensmesterskap, og ble nr. 13 i Schladming 1982 og nr. 9 i Bormio 1985.

Han avsluttet karrieren etter at han falt stygt i en treningsomgang til utforrennet i Hahnenkammrennene i Kitzbühel. Etter at han la opp begynte han som alpinkommentator i Canadian Broadcasting Corporation.

**Verdenscupseire**

## Referanser


## Eksterne lenker
*
Anne-Flore Rey

**Anne-Flore Rey** (født 2. februar 1962 i Brignand) er en tidligere fransk alpinist som fortrinnsvis deltok i Super-G og storslalåm.

Anne-Flore Rey debuterte i verdenscupen som 17-åring, den 26. januar 1979 i kombinasjonsøvelsen i Schrums i Østerrike, og ble nummer 9. I mars 1983 vant hun sitt første og eneste renn i verdenscupen, storslalåmrennet i Mont Tremblant i Canada. Hun hadde ytterligere en plassering på seierspallen, en tredjeplass i storslalåm fra St. Gervais i januar 1985. Totalt hadde hun 21 plasseringer blant de 10 beste.

Under OL 1984 i Sarajevo ble hun nr. 10 i storslalåm.

Reys karriere ble stadig avbrudd på grunn av skader, og i 1987 kunngjorde hun at hun la opp, bare 25 år gammel.

## Referanser


## Eksterne lenker
*
Fatal Portrait

***Fatal Portrait*** er debutalbumet til heavy-metal bandet King Diamond. 

Albumet ble utgitt 14. mars 1986 på Roadrunner Records. Albumet er ikke et komplett konseptalbum da kun sporene 1-4 og 9 er en og samme historie. Det er kun ett album til (The Spider's Lullabye) som ikke er konseptalbum i diskografien til bandet. Albumet ble utgitt på nytt i 1997 med to bonusspor som tidligere kun var utgitt på single.

## Sporliste
Alle tekster av Diamond
#«The Candle» – 6:38 (Diamond)
#«The Jonah» – 5:15 (Diamond)
#«The Portrait» – 5:06 (Diamond)
#«Dressed in White» – 3:09 (Diamond)
#«Charon» – 4:14 (Diamond – Denner)
#«Lurking in the Dark» – 3:33 (Diamond)
#«Halloween» – 4:12 (Diamond – Denner)
#«Voices from the Past» – 1:29 (Diamond)
#«Haunted» – 3:54 (Diamond – Denner)
#«No Presents for Christmas» – 3:23 (Diamond – Denner)* (fra: *No Presents for Christmas* 1985)
#«The Lake» – 4:11 (Diamond)* (fra: *Halloween* 1986)
 Bonusspor på nyutgivelse (1997)

## Personell
*King Diamond – Vokal og gitarer på «Voices from the Past»
*Andy LaRocque – Gitar
*Michael Denner – Gitar
*Timi Hansen – Bassgitar
*Mikkey Dee – Slagverk

## Eksterne lenker
*
Riot!

***Riot!*** er det andre studioalbumet til bandet Paramore. 

Albumet ble utgitt i USA 12. juni 2007, og 25. juni samme år i Storbritannia. Albumet ble solgt til platina i juli 2008 av RIAA, og gull i Storbritannia og Irland. 

## Sporliste
# «For a Pessimist, I'm Pretty Optimistic» – 3:48 (Josh Farro/Hayley Williams)
# «That's What You Get» – 3:40 (J. Farro/Williams/Taylor York)
# «Hallelujah» – 3:23 (J. Farro/Williams) 
# «Misery Business» – 3:31 (J. Farro/Williams)
# «When It Rains» – 3:35 (J. Farro/Zac Farro/Williams)
# «Let the Flames Begin» – 3:18 (J. Farro/Williams)
# «Miracle» – 3:29 (J. Farro/Williams)
# «Crushcrushcrush» – 3:09 (J. Farro/Williams)
# «We Are Broken» – 3:38 (J. Farro/D. Bendeth/Williams)
# «Fences» – 3:19 (D. Bendeth/J. Farro/Williams)
# «Born for This» – 3:58 (J. Farro/Williams)

**B-Sider**
# «Sunday, Bloody Sunday» – 4:18

## Singler
* Singelen *Misery Business* ble gitt ut 18. juni 2007. Den ble nominert som «Beste Video» av *[[Kerrang!]] Awards* i 2007, men tapte mot Fall Out Boy's *This Ain't a Scene, It's An Arms Race*. Ifølge Williams, handler sangen om en tidligere erfaring hun hadde som involverte en guttevenn hun følte ble manipulert av en jente. Musikkvideoen ble filmet på Reseda High School i California. Den handler om en jente som spankulerer ned gangen på skolen, dytter en allerede skadet gutt inn i veggen og gjør han enda mer skadet og klipper av fletta av ei jente mens hun gliser. Deretter går hun bort til et par som tydeligvis er forelsket, dytter jenta vekk og begynner å kysse gutten lidenskapelig. Til slutt kommer bandet ut av et klasserom sammen. De møtes og Williams tar ut de falske puppene hennes og tørker av all sminken hennes med en serviett, så hun får vist hva hun egentlig er.
* Singelen *Hallelujah* ble gitt ut 18. september 2007. Videoen ble regissert av *Big TV!* og inneholder live klipp, bilder og klipp av bandet backstage.
* Singlen *Crushcrushcrush* ble gitt ut 15. januar 2008. Videoen begynner med at bandet opptrer i et ørken-lignende landskap, hvor ukjente personer spionerer på dem. På slutten ødelegger de utstyret til bandet. Sangen er å få tak i på diverse spillkonsoller som f.eks. *[[Rock Band]]*, *[[Ultimate Band]]* og *[[Guitar Hero On Tour: Decades]]* på Nintendo DS. 
* Singelen *That's What You Get* ble gitt ut 24. mars 2008. Videoen ble filmet i Nashville, Tennessee en uke etter at bandet avbrøt Europa turnéen sin. Dette resulterte i at det ble spekulasjoner om at bandet ble oppløst. Det gjorde de altså ikke. Før videoen fikk de beskjed fra regissør Marcos Siega om å ta med seg vennene sine til innspillingen. Siden de omgav seg med venner og familien og holdt en lav profil i denne perioden, fungerte videoen nesten som terapi for bandet. I musikkvideoen ser vi bandet som spiller i en stue, blandet med klipp av de og venner som slapper av, hører på musikk, tar bilder og har det gøy sammen.

## Personell
*Hayley Williams – Vokal
*Josh Farro – Gitar, vokal
*Zac Farro – Trommer
*Jeremy Davis – Bassgitar
* Taylor York – Rytmegitar

## Referanser


## Eksterne lenker
*
Viktor Vlasov

**Viktor Petrovitsj Vlasov** russisk: **Виктор Петрович Власов** (født 1. september, 1925, død 2002) var en sovjetisk basketballspiller som deltok i de olympiske leker 1952 i Helsingfors.

Vlasov vant en olympisk sølvmedalje i basketball under OL 1952 i Helsingfors. Han var med på det sovjetiske laget som kom på andreplass i basketturneringen bak USA. Det var tredje gang som basketball sto på det olympiske programmet, 23 lag deltok i turneringen som ble avviklet i perioden 14. juli til 2. august 1952. Sovjetunionen vant semifinalen over Uruguay med 61-57, og i finalen tapte de mot USA med 25-36.

Han ble europamester i basketball med Sovjetunionen i 1953.

## Referanser


## Eksterne lenker
*
Elias Monsen Aardal

**Elias Monsen Aardal** (født 6. august 1880 i Årdal i Breim, død 1968) var en norsk lærer og forfatter, fra Breim i Gloppen kommune. I 1955 gav han ut ei minnebok frå hjembygda Årdal, med skildringer fra 1890-årene. Han gav også ut to diktsamlinger, der den ene hadde tema fra hjembygda Breim. 

Han flyttet til Oltesvik i Gjesdal og senere til lærergarden på Sporaland rett nord for Sviland i Sandnes kommune.

## Eksterne lenker
* Kjende personar i Gloppen fødde år 1850-1900 NRKs fylkesleksikon
Jussi Kurikkala

**Juho «Jussi» Samuli Kurikkala** (født 12. august 1912 i Kalajoki, død 10. mars 1951) var en finsk langrennsløper som var aktiv på 1930- og 40-tallet.

I de tre verdensmesterskapene i 1937, 1938 og 1939 vant han to gull- og en sølvmedalje, blant annet ble han verdensmester på 18 km i 1939. Størst suksess hadde han i VM 1941 i Cortina d'Ampezzo, der han tok gull på stafetten og 50 km, samt sølv på 18 km. Etter andre verdenskrig ble imidlertid dette mesterskapet erklært som ugyldig av FIS, slik at disse medaljene ikke har offisiell status.

## Meritter
* VM 1937 i Chamonix: Sølv på stafetten
* VM 1938 i Lahtis: Gull på stafetten
* VM 1939 i Zakopane: Gull på 18 km

## Referanser


## Eksterne lenker
*
Pauli Pitkänen

**Pauli Einar Pitkänen** (født 4. november 1911 i Nilsiä, død 28. september 1941) var en finsk langrennsløper.

Han ble to ganger verdensmester i stafett (1938 og 1939). I 1938 gikk han stafetten sammen med Jussi Kurikkala, Martti Lauronen og Klaes Karppinen, mens han i 1939 hadde med seg Olavi Alakulppi, Eino Olkanuora og Klaes Karppinen. I 1938 ble han også individuell verdensmester på distansen 18 km.

## Meritter
* VM 1938 i Lahtis: gull på stafetten, gull på 18 km
* VM 1939 i Zakopane: gull på stafetten

## Referanser


## Eksterne lenker
*
Bob Dylan: The Collection

***Bob Dylan: the Collection*** er det tredje iTunes komplette digitale album, følgende *[[The Complete U2]]* og *[[The Complete Stevie Wonder]]*. Den kommer med 763 sanger og ett 100-siders digitalt hefte for 199.99 dollar.

## Sporliste
Hovedartikkel er Bob Dylans diskografi

## Eksterne lenker
* iTunes Music Store lenke
Rook-piercing

**Rook-piercing** er en øre-piercing, der piercingen går gjennom anti-helixen i det ytre øret.

I forhold til andre typer piercing er rook-piercingen relativt smertefull, fordi nålen må gjennom et tykt lag med vev.

Piercingen må være i ro til den har leget. Støt mot piercingen før såret har grodd den kan skape stor skade.

## Historie
Piercingen ble første gang utført i 1992 av pierceren Erik Dakota på en jødisk klient.

## Andre navn
Andre navn på rook-piercingen er **Construction-piercing** brukt i Alaska og **Scaffold-piercing** brukt i Storbritannia og Australia.

## Eksterne lenker
*
Joseph Hou Guoyang

**Joseph Hou Guoyang** eller **Guoyong** (født 1922- )  var katolsk «undergrunnsbiskop» av Chongqing i Kina. 
## Biografi
Han ble hemmelig bispeviet av biskop Joseph Fan Xueyan av Baoding i 1988. 

I januar 1989 ble han arrestert, og holdt i forvaring av de kinesiske myndigheter til i 1991, og deretter holdt i husarrest. 

Noe etterpå ble han suspendert fra undergrunnskirken etter at det angivelig kom frem at han var gift og hadde barn, og var involvert i upassende virksomhet.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin) (1901-1978) *1936
* Biskop Giuseppe Ferruccio Maurizio Rosà (1888-1961) *1946
* Biskop Peter Joseph Fan Xueyan' (1907-1992) *1951
* Biskop *Joseph Hou Guoyang* (1922- ) *1988 eller 1989
## Referanser
Svein Åril

**Svein Åril** (født 2. mai 1946 i Oslo) er tidligere fylkesmann i Aust-Agder. Han var konstituert i stillingen siden 1. januar 2008 til 1. oktober 2009.. Åril var assisterende fylkesmann i Aust-Agder fra 1992 til 2008. Han fungerte også som fylkesmann i et halvt år i 1994.

Åril tok befalsutdannelse ved KNM Tordenskiold i 1966 og er utdannet jurist ved Universitetet i Oslo i 1974. Han gjennomførte sjefskurset ved Forsvarets høgskole i 1998.

Svein Åril har vært juridisk konsulent ved Rikstrygdeverket (1974–75), politifullmektig ved Arendal politikammer (1975–77), førstekonsulent i Aust-Agder fylkeskommune (1977–83), dommerfullmektig ved Holt sorenskriverembede (1983–84), førstekonsulent hos Fylkesmannen i Aust-Agder (1984–85) og avdelingssjef samme sted (1985–86). Endelig var han advokat og fagsjef i Sparebanken SØR (1986–92), før han ble utnevnt til assisterende fylkesmann.

Åril søkte i 2008 stillingen som fylkesmann i Aust-Agder, men regjeringen valgte å gi stillingen til Øystein Djupedal.

## Referanser
Paulin-Joseph-Justin Albouy

**Paulin-Joseph-Justin Albouy** (født 9. juni 1880 i Camboulazet i kommunen Carcenac-Peyralès i Aveyron i Frankrike, død 7. februar 1954 i Rodez) var katolsk erkebiskop av Nanning i Guangxi i Kina.

## Liv og virke
### Bakgrunn
Albouy kom fra stedet Tavernes ved Camboulazet og var tredje barn i en bondefamilie med tretten barn. En av hans søstre ble nonne, en av hans brødre misjonær i Arizona. 

### Prest, misjonær
Han var medlem av det parisiske ytremisjonsselskap og ble presteviet 21. juni 1903. Han ble 11. november samme år sendt til misjonene i Kina.

### Biskop i Nanning
Han ble den 27. mars 1930 utnevnt av pave Pius XI til titulærbiskop og til apostolisk vikar av Nanning. Bispevielsen fant sted 24. august 1930 med biskop Gustave-Joseph Deswazières (Beihai) som hovedkonsekrator. De to medkonsekratorer var biskop Enrico Pascal Valtorta og biskop James Edward Walsh. Bispevielsen fant sted i Hongkong.

Under annen verdenskrig okkuperte japanernes militære styrker to ganger deler av hans bispedømme. I november 1944 måtte biskopen flykte unna japanerne til *de titusen toppers fjell* nær grensen til Vietnam, og da han i september neste år kunne vende tilbake, fant han at hans bispegård var blant de mange nedbrente bygninger i Nanning.
### Erkebiskop av Nanning
Den 11. april 1946 ble han promovert til erkebiskop av samme sted.  

Den 4. desember 1951 rykket kommunistiske styrker inn i Nanning. Flere av hans utenlandske prester ble utvist umiddelbart, selv fikk han til å begynne med forbli. Men den 10. september 1952 ble han arrestert. Han ble dømt og utvist noen få dager etter; en eskorte på seks vakter ledsaget ham til grensen mot Hongkong, der han ankom 20. september. 

Han reiste så hjem til Frankrike, der han døde etter kort tid. Begravelsesmessen fant sted i katedralen i Rodez og han ble gravlagt i sin hjemlandsby, Camboulazet.

## Episkopalgenealogi
Hans episkopalgenealogi er:

* Erkebiskop François de Bovet (1745–1838)
* Biskop Jacques-Léonard Pérocheau (1787–1861) *bispeviet 1818
* Biskop Annet-Théophile Pinchon (1814-1891) *1859
* Biskop Félix Biet (1838-1901) *1878
* Biskop Célestin-Félix-Joseph Chouvellon (1540-1611) *1891
* Erkebiskop Jean-Baptiste-Marie Budes de Guébriant (1849-1924) *1910
* Biskop Gustave-Joseph Deswazières (1882-1959) *1929
* Biskop *Paulin-Joseph-Justin Albouy*

## Referanser
Tyrkisk oljebryting

**Tyrkisk oljebryting** (tyrkisk: *yağlı güreş*) er en tradisjonell tyrkisk form for bryting som foregår utendørs og på gress. Deltakerne er kun iført lærbukser (*kıspet*) og kroppene blir smurt inn i olivenolje før kampen starter. En kamp kan vare i maksimalt 30 eller 40 minutter. Det er Tyrkias nasjonalsport, og sporten er også populær i bl.a. Japan og Nederland.

## Turneringer
Kırkpınar-turneringen har blitt avholdt hvert år i Edirne (i "Turkish Thrace") siden 1362.

## Regler
Målet er å få lagt motstanderen ned på ryggen selv om de er innsmurt i olivenolje. Derfor er det lov å ta hånda nedi buksa til motstanderen for å få tak. 
Utenfor Tyrkia, arrangeres turneringer bl.a. i Nederland (av Koninklijke Nederlandse Krachtsport en Fitnessfederatie ).

## Referanser
Kjuker

En **kjuke** er en sopp hvor hymeniumet er porer. De fleste kjuker danner fruktlegemer på ved. De fleste av kjukene tilhører familien poresopper (Polyporaceae).

## Morfologi
Sporene sitter i et porelag. Fruktlegemet til kjukene kan være flerårige, f.eks. knuskkjuke og rødrandkjuke, hvor fruktlegemet vokser over flere år og er som regel harde, seige og korkaktige. Det fins også ettårige kjuker hvor fruktlegemet bare lever i et år. Ettårige kjuker er f.eks. silkekjuke og svovelkjuke. Fruktlegemene er ofte myke og fuktige og råtner bort i løpet av vinteren. 

De fleste kjukene man ser danner en hattkant og er hovformete som knuskkjuke eller konsollformet som raggkjuke. Disse vokser på stående dødved eller på siden av stammen av liggende dødved. Mange andre kjuker resupinate som er at de vokser som en skorpe på treet uten en hattkant som skigardkjuke. Det er flytende overganger og en art som rekkekjuke, kan vokse resupinat eller ha en hattkant.

## Økologi
De fleste kjuker bryter ned ved og forårsaker hvitråte eller brunråte. Når det er hvitråte, brytes både cellulose og lignin ned; når det er brunråte, brytes bare cellulose ned, og det brune ligninet blir igjen. Kjukene gjør nytte for seg ved å bryte ned død ved. Noen kjuker angriper levende trær, f.eks. rotkjuke på gran og svovelkjuke på løvtre (f.eks. eik), andre kjuker angriper trær som er svekket, f.eks. knivkjuke på bjørk. De fleste kjukene går på døde eller døende trær, veltede stammer, fallved, vedrester eller på trekonstruksjoner.

Noen kjuker vokser også på bakken, som fåresopper

## Se også
* Sopp
* Lakkjuke (*Ganoderma lucidum*)

## Kilder
*
Hille Melbye Arkitekter

**Hille Melbye Arkitekter** er et norsk arkitektfirma som har vært i drift siden 1955.  

Kontoret ble grunnlagt i 1955, da arkitekt Harald Hille (1921–2020) etablerte egen praksis. I 1985 ble Harald Melbye partner, og firmaet endret navn til Arkitektkontoret Hille+Melbye AS. I 2002 byttet det navn til Hille Melbye Arkitekter AS.  

Hille Melbye Arkitekter har gjennom sin historie fra etableringen i 1955 etablert seg som et arkitektkontor med bred og variert oppdragsmengde. Historisk sett har kirker, boliger og hytter vært sentrale oppdrag, men de siste 15 år har oppdragsmengden flyttet seg over til større og mer kompliserte prosjekter som planarbeid, reguleringer, boligprosjekter, kontorbygg og kultur- og idrettsbygg.

## Priser og nominasjoner

* 1985 – Betongtavlen for Snarøya kirke, sammen med Odd Østbye
* 2000 – Mursenterets Millenniumpris
* 2005 – Oslo bys arkitekturpris for Pilestredet park felt E1
* 2007 – Statens byggeskikkpris for Kirurgibygget i Pilestredet park
* 2010 – Byggeindustriens «Året bygg»-pris for Lambertseter senter
* 2019 – Betongtavlen for Spikkestad kirke- og kulturhus
* 2020 - Oslo bys arkitekturpris; Youngstorget 3 nominert
* 2020 - Betongtavlen; Flekkerøy kirke nominert
* 2021 - Oslo bys arkitekturpris; nye Jordal Amfi nominert
* 2022 - Prix Versailles-prisen; nye Jordal Amfi finalist

## Større arbeider i utvalg

* 2024 - Sædalen kirke, Bergen
* 2023 - Livsvitenskapsbygget, Statsbygg
* 2023 – Skur 38, hovedkontor for Oslo Havn
* 2023 – Nye Nadderud Stadion og Idrettspark
* 2023 – Kungsbacka Arena
* 2018 – Spikkestad kirke- og kultursenter
* 2021 – Nye Jordal Amfi, Oslo
* 2015 – Flekkerøy kirke, Kristiansand
* 2012 – Kampen omsorgsboliger
* 2011 – VIP-bygget, Gardermoen lufthavn
* 2011 – Infotjenester, Sarpsborg
* 2010 – Storo Storsenter
* 2010 – Lambertseter senter
* 2009 – Nordby Shoppingcenter
* 2008 – Rehabilitering av Norges ambassade i Brussel
* 2008 – Tilbygg til Oslo legevakt (og apotekutsalg)
* 2008 – Boligprosjektet Sofies hage i Karlstadgata, Oslo
* 2008 – Tilbygg til og rehabilitering av Helsfyr hotell
* 2007 – Moss lufthavn Rygge, terminalbygg og parkeringshus
* 2007 – Sandvika Storsenter
* 2006 – Charlottenbergs Shoppingcenter
* 2006 – Nordberghjemmet
* 2005 – Töcksfors Shoppingcenter
* 2003 – Ski Storsenter
* 2001 – Kontorbygg for Plan- og bygningsetaten i Oslo
* 1998 – Gardermoen parkeringshus  (sammen med Eivind Øyen)
* 1999 – Kunstverket Keplerstjernen ved Gardermoen (sammen med Vebjørn Sand)
* 1988 – Ny børssal i Oslo børs (glassoverbygd atrium)

## Galleri

Lambertseter kirke2.jpg|Lambertseter kirke
Bøler kirke.jpg|Bøler kirke (revet)
Helgerud kirke 20080601-1.jpg|Helgerud kirke
Moss lufthavn, Rygge.jpg|Rygge lufthavn
Skøyen Kirke 20071020.jpg|Skøyen kirke
Snarøya kirke south wall.JPG|Snarøya kirke
Fornebu 006.JPG|Snarøya kirke
Spikkestad kirkesenter mai 2018.jpg|Teglen, Spikkestad kirke- og kultursenter


## Referanser


## Eksterne lenker
* 
*
MATLAB

**MATLAB** (Matrix Laboratory) er et omfattende matematikkprogram med eget scriptspråk basert på C. Cleve Moler, leder for computer science ved University of New Mexico, startet utviklingen av MATLAB på slutten av 1970-tallet. Moler ønsket å gi studentene tilgang til LINPACK og EISPACK uten å måtte lære seg Fortran. MATLAB ble raskt etterspurt av andre universiteter som også ønsket å benytte MATLAB i undervisningen. MATLAB tillater enkel matrisemanipulering, plotting av funksjoner og data, implementasjon av algoritmer, opprettelse av brukergrensesnitt og har grensesnitt mot andre programmeringsspråk. MATLAB kan utvides med verktøykasser (*toolboxes*). I prinsippet kan man gjøre alt med MATLAB som en kan gjøre med C. Programmet er et av de mest brukte matematiske programvarene blant ingeniører.

## Versjoner
Nyeste versjon er Matlab R2020b. Den er tilgjengelig for Windows, Mac og Linux.

## Eksempel på verktøykasser
*Communications Toolbox
*Control System Toolbox
*Curve Fitting Toolbox
*DSP System Toolbox
*Financial Derivatives Toolbox
*Filter Design Toolbox 
*Fixed-Point Toolbox
*Image Acquisition Toolbox
*Image Processing Toolbox
*Instrument Control Toolbox
*Optimization Toolbox
*Partial Differential Equation Toolbox
*Phased Array System Toolbox
*RF Toolbox
*Robust Control Toolbox
*Signal Processing Toolbox 
*Spline Toolbox
*Statistics Toolbox
*Symbolic Math Toolbox
*System Identification Toolbox
*Wavelet Toolbox

## Støttede filformater
MATLAB støtter en rekke filformater.
;Import
.
;Eksport
.

## Referanser


## Eksterne lenker
* 
*
Abigail (album)

***Abigail*** er det andre studioalbumet til det danske heavy metal-bandet King Diamond.

Albumet regnes som bandets beste utgivelse, og ble sluppet av Roadrunner Records i juni 1987. Det er et konseptalbum og handler om dødfødte Abigail. 

Miriam Natias og Jonathan La'Fey flytter på sommeren 1845 inn inn i et gammelt herskapshus som  La'Fey har arvet. De blir advart av syv ryttere om å ikke flytte inn. De trosser advarselen, og allerede første natten møter Jonathan familie-spøkelset Greven La'Fey (The Family Ghost). Han viser Johathan en kiste med et dødfødt barn; Abigail. Greven drepte sin kone og ufødte barn ved å dytte henne ned en trapp i 1777, da han oppdaget at hun ikke bar hans barn. Greven forteller Jonathan at hans kone Miriam er gravid og barnet er Abigail som gjenfødes på nytt. Han ber Jonathan drepe kona og barnet, men Miriam dreper Jonathan istedenfor, og dør senere under fødselen. De syv rytterne vender tilbake for å drepe Abigail for andre gang.

Albumet ble utgitt på nytt i 1997 med fire bonusspor, hvor tre er grovmikser, og sporet «Shrine» som er fra b-siden av EP-en *The Family Ghost*. I 2005 ble albumet utgitt for tredje gang med en medfølgende DVD.

## Sporlliste
# «Funeral» – 1:30
# «Arrival» – 5:26
# «A Mansion in Darkness» – 4:34
# «The Family Ghost» – 4:05
# «The 7:th Day of July 1777» – 4:50
# «Omens» – 3:56
# «The Possession» – 3:26
# «Abigail» – 4:50
# «Black Horsemen» – 7:39

## Personell
*King Diamond – Vokal
*Andy LaRocque – Gitar
*Michael Denner – Gitar
*Timi Hansen – Bassgitar
*Mikkey Dee – Slagverk

## Eksterne lenker
*
"Them"

***"Them"*** er det tredje studioalbumet til det danske heavy metal-bandet King Diamond.

Albumet ble utgitt i 1988 på Roadrunner Records. Det er det første av to konseptalbumet om King Diamond og hans mentalt syke bestemor, det andre er albumet *[[Conspiracy]]* (1989).

Albumet åpner med at en ung King og hans søster Missy og deres mor ønsker bestemoren tilbake fra mentalsykehuset. Samme natt oppdager King at bestemoren har et teselskap sammen med usynlige «gjester». Bestemoren forteller senere om «Amon», som er huset de bor i, og "Them" som holder til der. Bestemoren blander blod fra den sovende datteren sin i teen, og stemmer i huset opptrer og King blir nærmest dopet. Søsteren Missy prøver å få King med seg til å tilkalle hjelp, men King er under husets forbannelse og nekter. Missy knuser tekjelen og "Them" dreper Missy og kaster henne på peisen som hevn. King kommer ut av forbannelsen og bestemmer seg for å angripe bestemoren. Han har skjønt at "Them" har mindre krefter utenfor huset, så han lurer bestemoren ut og dreper henne. Stemmene til Amon plager fremdeles King når han blir avhørt av politiet, og han blir innlagt på et asyl. Flere år senere kommer han ut og returnerer til huset hvor både "Them" og bestemoren fremdeles er i live.

## Sporliste
All tekst av King Diamond.  Musikk skrevet av King Diamond, unntatt hvor annet er nevnt.
#«Out from the Asylum» – 1:48
#«Welcome Home» – 4:35
#«The Invisible Guests» – 5:03
#«Tea» – 5:13
#«Mother's Getting Weaker» (LaRocque) – 4:00 
#«Bye Bye Missy» – 5:06
#«A Broken Spell» (LaRocque) – 4:07 
#«The Accusation Chair» – 4:20
#«"Them"»  (Diamond, LaRocque) – 1:55
#«Twilight Symphony» – 4:08
#«Coming Home» – 1:11

;Bonusspor på nyutgivelsen
#«Phone Call» – 1:38 
#«The Invisible Guests» – 5:19
#«Bye, Bye Missy» – 4:48

## Personell
*King Diamond – Vokal, keyboard
*Andy LaRocque – Gitar
*Pete Blakk – Gitar
*Hal Patino – Bassgitar
*Mikkey Dee – Slagverk

## Eksterne lenker
*
Tor Brevik

**Tor «Emil» Brevik** (født 27. juni 1955 i Steinkjer) er en norsk tidligere fotballspiller. Brevik var forsvarsspiller og spilte i Steinkjer FK, Vålerenga IF, Abildsø og Lyn. Brevik spilte elleve  og var med i troppen som skulle til OL i Moskva i 1980. Han vant seriemesterskapet tre ganger og cupfinalen i 1980 for Vålerenga. Brevik jobbet som gymlærer ved Steinkjer videregående skole.

## Meritter
* Seriemester i Norge: 1981, 1983 og 1984
* Cupmester i Norge: 1980
* 11 A-landskamper
* 11 Vasalopp

## Referanser


## Eksterne lenker
*
Katedralen i Rodez

**Katedralen i Rodez** (*Cathédrale Notre-Dame de Rodez*) er en katolsk katedral i gotisk stil. Den er sete for det katolske bispedømmet Rodez.

Den særegne stengte vestfronten var en gang i tiden del av Rodez' bymur.

## Referanser
Joseph Qian Huimin

**Joseph Qian Huimin** (1911–1993) var en regimegodkjent katolsk biskop av Nanjing i Folkerepublikken Kina.

Han kom fra en katolsk familie, og begynte å studere ved presteseminaret i Zikawei i Shanghai i september 1934. I juni 1940 ble han presteviet i katedralen i bispedømmet Haimen i Jiangsu. Han virket som prest i Qidong, Chongming, Haimen og Nantong.

Fra 1949 til 1980 var han generalvikar i bispedømmet Haimen. I 1980 ble han utnevnt til bispedømmeadministrator for bispedømmet Nanjing, og i juli 1981 ble han ordinert til dets biskop. 

Mens han var biskop ble 13 kirker restaurert eller bygd i bispedømmet, og et bispedømmesenter ble etablert i Wuxi i 1989.

Han døde i Nanjing 20. mai 1933.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop *Joseph Qian Huimin* (1911-1993) *1981 

## Referanser
Fylkesvei 60 (Telemark)

**Fylkesvei 60 (Fv60) i Telemark** gikk mellom Nøklegård i Porsgrunn og fylkesgrensen ved Mørjefjorden. Veien var 4,4&nbsp;km lang.

2019 ble veien del av fylkesvei 2980.

## Kommuner og knutepunkter

* Larviksvegen fra Nøklegård til fylkesgrensen ved Solumsletta →  (Vestfold) til  Skykrysset i Larvik, og mot  Skjelsvik
*Endepunkt fylkesgrensen ved Mørje →  (Vestfold) til  Dolven i Larvik

## Referanser


## Eksterne lenker
* Vegvesenets vegkart
Allmenngjøring

**Allmenngjøring** er vedtak om at en landsomfattende tariffavtale helt eller delvis skal gjelde for alle arbeidstakere som utfører arbeid av den art som avtalen omfatter, også for uorganiserte og utenlandske arbeidstakere. Allmenngjøring er hjemlet i lov av 4. juni 1993 nr. 58 om allmenngjøring av tariffavtaler m.v. og vedtas av Tariffnemnda etter krav fra en fagforening eller arbeidsgiverforening.

Formålet med allmenngjøring er å hindre at arbeidstakere utfører arbeid på vilkår som er påviselig dårligere enn hva som er fastsatt i landsomfattende tariffavtaler for vedkommende fag eller bransje, eller det som ellers er normalt for vedkommende sted og yrke.

For at allmenngjøring skal bli gjennomført, må det kunne dokumenteres at utenlandske arbeidstakere har – eller kommer til å få – dårligere lønn eller arbeidsforhold enn sine norske kolleger. Per 2015 er åtte bransjeområder allmenngjort: bygg, skips- og verftsindustri, jordbruk og gartneri, renhold, fiskeindustri, elektrofagene (unntatt offshore), godstransport på vei og turbussjåfører.

## Se også
* Sosial dumping

## Referanser
Tariffnemnda

**Tariffnemnda** er et norsk statlig organ som fatter vedtak i krav om allmenngjøring av tariffavtaler. Nemnda ble opprettet ved lov av 4. juni 1993 nr. 58 om allmenngjøring av tariffavtaler m.v. og er underlagt Arbeidsdepartementet.

Tariffnemnda består av en leder og fire andre faste medlemmer med varamedlemmer. Ett av medlemmene skal representere arbeidstakerinteresser, og ett arbeidsgiverinteresser.

I tillegg oppnevner departementet for den enkelte sak ett medlem fra den organisasjonen som fremmer krav overfor nemnda og ett medlem fra dennes tariffmotpart, såfremt ikke begge partene er blant de faste medlemmene.

## Eksterne lenker
* Tariffnemnda
Fylkesvei 3264

**Fylkesvei 3264** går mellom Lillegården og Bjønnes brygge i Porsgrunn kommune.

Frem til 2019 hadde veien betegnelsen fylkesvei 4 (Telemark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Allmenngjøringsloven

**Lov av 4. juni 1993 nr. 58 om allmenngjøring av tariffavtaler m.v.** (kortnavn **allmenngjøringsloven**) er en norsk lov som hjemler og regulerer allmenngjøring av tariffavtaler. Loven ble vedtatt av Stortinget 4. juni 1993 og trådte i kraft 1. januar 1994.

Formålet er uttrykt i lovens første paragraf:

:«Lovens formål er å sikre utenlandske arbeidstakere lønns- og arbeidsvilkår som er likeverdige med de vilkår norske arbeidstakere har. Dette for å hindre at arbeidstakere utfører arbeid på vilkår som samlet sett er påviselig dårligere enn hva som er fastsatt i gjeldende landsomfattende tariffavtaler for vedkommende fag eller bransje, eller det som ellers er normalt for vedkommende sted og yrke.»

Loven etablerer Tariffnemnda for å behandle krav og fatte vedtak om almengjøring.

## Referanser
Fylkesvei 33 (Telemark)

**Fylkesvei 33 (Fv33) i [[Telemark]]** gikk mellom Buer og Riis i Skien kommune. Veien var 1,2&nbsp;km lang.

2019 ble veien del av fylkesvei 3272.

## Kommuner og knutepunkter

* Buer

* Riis

## Referanser


## Eksterne lenker
* Vegvesenets vegkart
Finn Lützow-Holm

**Finn Lützow-Holm** (født 28. mai 1890 i Nesseby i Finnmark, død 4. mai 1950 i Oslo) var en norsk marineoffiser og flyger som var med blant andre Roald Amundsen på flere pionertokt i Arktis.

## Liv og virke
### Bakgrunn
Finn Lützow-Holm flyttet til Risør da han var to år. Faren hadde fått jobb som sogneprest i sørlandsbyen. Etter oppveksten i Risør tok han examen artium 1907 og Sjøkrigsskolen 1912.

### Militær
Med flysertifikat fra 1916 var han i Marinens flyvåpen, sjef ved lufthavna i Kristiansand sommeren 1918, offiser ved Marinens flyfabrikk i Horten 1919. I 1920 var han patruljerende ved Marinens flystasjon i Haugesund sammen med flyger Hjalmar Riiser-Larsen og to Sopwith Baby (F.112 og F.116). Med tittelen premierløytnant fløy de to 12. juli 1922 på den 47 timer lange ferden Horten-Kirkenes og tilbake med hvert sitt Hansa-Brandenburg W.33 sjøfly (F.56 og F.58). Landets første legeflygning var del av turen.

Lützow-Holm ledet an med to Hansa W.33 (F.18 og F.22 på D/S Ingertre) i leteekspedisjonene etter Roald Amundsen i juni 1925 og førte det første postflyet (flybåten *[[N-25]]*) til England, fra Oslo til Harwich, i mars 1927. Året etter fløy han det første toktet etter at Umberto Nobile ble meldt savnet nordom Svalbard i 1928, og da Roald Amundsen på Latham forsvant var Lützow-Holm også med og fløy Hansa-Brandenburg W.33 (F.36) på den leteaksjonen. 

Derpå hentet han Lars Christensens nye «Quartssiluni», et Lockheed Vega fra USA, til bruk på den tredje Norvegia-ekspedisjonen i 1929-1930 med Riiser-Larsen, hvor Bouvetøya ble kartlagt med et Hansa-Brandenburger W.33 (F.18), og de to pilotene plantet et norsk flagg på Enderby Land den 22. desember 1929.
Innlagt i Cape Town med blindtarmbetennelse kunne han ikke fortsette på den fjerde i 1930.

I tiden 1931-34 var han på nytt ved Marinens flyfabrikk, før han gikk til Marinens flyvåpen og i desember 1935 mistet foten under krasj i Italia med et Breda Ba.28-fly de hadde anskaffet.

Han ble kommandør og sjef for Marinens flyvåpen i 1938, samtidig med at han fortsatte som prøveflyger for flyfabrikken. 

Under andre verdenskrig flyktet han til Sverige i 1941 og fløy til Skottland og var i London ut krigen som leder i eksil, sammen med Hjalmar Riiser-Larsen.  

Etter krigen gikk han til marinen og var ved Sjøforsvarets overkommando.

Hans sønn Ole Lützow-Holm (1922-42) var cand.jur. drev illegal pengehjelp og nyhetsformidling og var blant 17 som ble henrettet ved Trandumskogen.

## Utmerkelser
* ridder av 1. klasse av St. Olavs Orden 1929 for innsats i leteekspedisjonen etter luftskipet «Italia»
* Deltakermedaljen med rosett
* Haakon VIIs 70-årsmedalje
* Lützow-Holmbukta i Dronning Maud Land er oppkalt etter ham
* Norsk Aero Klubbs gullmedalje
* Gunnerusmedaljen i sølv
* ridder av den franske Æreslegionen
* den italienske Al Valore Aeronautica

## Referanser
Storbakken

**Storbakken** er et tettsted i Kristiansund kommune i Møre og Romsdal. Tettstedet har  innbyggere per 1. januar , og ligger på sørsiden av Freiøya, vendt mot Freifjorden. Storbakken ble etablert som byggefelt om lag 1970. 

Det er etablert en bensinstasjon ved lokalbutikken i tilknytning til byggefeltet. 

## Referanser
Jørgensdag

**Jørgensdag** (23. april) er en minnedag som er avmerket på den norske primstaven som et kors eller en hest. Markeringen er til minne om Sankt Georg (også kjent som  *Sankt Georg av Kappadokia*, *Sankt Jøran* og *Sankt Jørgen*), som etter legenden bekjempet en drage. Han ble deretter katolsk helgen som led martyrdøden under kristenforfølgelsene på begynnelsen av 300-tallet.

## Kilder
*
Lager Briesen

**Lager Briesen** var okkupasjonsmaktens navn på Fredriksvern Verft i Stavern under den andre verdenskrig. Tyskerne benyttet område som depot og forlegning, men også som fange- og konsentrasjonsleir.

Lager Briesen skal ha vært Norges tredje største fangeleir under krigen, etter Grini og Falstad. Opptil 1&nbsp;800 fanger skal ha vært internert i leiren på en gang.

Fra 1942 til 1944 ble Lager Briesen også brukt som transittleir for norske studenter og lærere før det ble sendt videre til konsentrasjonsleirer i Tyskland og Frankrike.

Fangeleiren huset også sovjetiske krigsfanger og i øvre del av leiren var det en massegrav. Et russisk gravminne med stjerne var plassert oppå graven, men ble fjernet under Operasjon Asfalt. Levningene etter fangene ble flyttet til Vestre Gravlund i Oslo.

## Referanser


## Eksterne lenker

* «Vil ikke glemme den dystre historien», artikkel fra *[[Østlands-Posten]]*
Tingvoll (tettsted)

**Tingvoll**, også kalt *Tingvollvågen*, er et tettsted i Tingvoll kommune i Møre og Romsdal fylke. Tettstedet har  innbyggere per 1. januar , og ligger på sørsiden av Tingvollhalvøya, vendt mot Tingvollfjorden. Tingvollvågen har gjennom tusen år vært det naturlige samlingsstedet for folk langs (på begge sider av) Tingvollfjorden.

## Referanser
Beleiringen av Maastricht

**Beleiringen av Maastricht** var et særs viktig ledd i kong Ludvig XIV av Frankrikes planer om å erobre De forente Nederlandene for å hevne de ydmykende vilkårene han måtte godta fra Trippelalliansen da han prøvde å erobre De spanske Nederlandene. Etter å ha gjort en skinnmanøver mot Gent og Brussel marsjerte Ludvig og hæren hans i mai 1672 forbi Maastricht, som ble styrt av både De forente Nederlandene og fyrstbispedømmet Liége, og lot byen få være i fred. Men i 1673 ble forsyningslinjene hans truet og han valgte derfor å erobre byen. Beleiringen begynte den 11. juni 1673. 

## Opptakten
Maastricht var den første store byen som ble angrepet av Sebastien Vauban, en mester innenfor festningshåndverk på denne tiden. I tillegg til at han skjøt på bymurene med kanoner ga han ordre om å grave grøfter i et sikksakkmønster parallelt med murene. Ved å gjøre det på denne måten ble det vanskelig for forsvarerne å få angriperne i sikte og slik kunne ingeniørtroppene nå uskadd frem til bymurene for å feste sprengladninger til muren. 

Den 24. juni var minnefestdagen for Johannes Døperen og kong Ludvig ønsket å erobre byen innen den tiden slik at han kunne feire messen i domkirken i Maastricht. Grøftene stod ferdig og regimentet til kongen og kompaniet med de grå musketerene førte an marsjen inn i byen under kapteinløytnant Charles de Batz de Castelmores ledelse. Han var også kjent som d'Artagnan. Franskmennene krysset vollgraven etter harde kamper og erobret et halvmåneformet festningsverk der noen av de hardeste kampene under slaget stod. 

Flesteparten av franskmennene ble drevet ut av spanske reservestyrker kort tid etter, men om lag 30 mann holdt ut nesten hele natten. Hertug James Scott, 1. hertug av Monmouth prøvde å erobre en veg som var under spansk kontroll, men måtte trekke seg tilbake etter å ha mistet rundt 300 mann. Nederlendingene gjenerobret den halvmåneformede festningen kort tid etter, og da hertugen av Monmouth samlet troppene sine sammen til et nytt angrep ble de drevet tilbake nok en gang, og denne gangen mistet grev d'Artagnan livet.

Til slutt gav den franske kongen ordre om at artilleriet skulle settes i gang igjen og lokket nederlendingene til å overgi seg i løpet av en uke. Da Nijmegentraktaten ga en slutt på krigen mellom franskmennene og nederlendingene ble Maastricht gitt tilbake, men Ludvig holdt flere andre byer tilhørende Habsburg. Beleiringen ble kanskje mer husket for de revolusjonerende teknikkene som Vauban utnyttet enn for selve utfallet av den. 

## Litteratur
*
Aleksandr Moisejev

**Aleksandr Ivanovisj Moisejev** russisk: **Александр Иванович Моисеев** (født 28. mai 1927, død 2003 eller 2004) var en sovjetisk basketballspiller som deltok i de olympiske leker 1952 i Helsingfors.

Moisejev vant en olympisk sølvmedalje i basketball under OL 1952 i Helsingfors. Han var med på det sovjetiske laget som kom på andreplass i basketturneringen bak USA. Det var tredje gang som basketball sto på det olympiske programmet, tjuetre lag deltok i turneringen som ble avviklet i perioden 14. juli til 2. august 1952. Sovjetunionen vant semifinalen over Uruguay med 61-57, men i finalen tapte de mot USA med 25-36. Moisejev spilte alle åtte kampene i OL-turneringen.

Han ble europamester i basketball tre ganger med Sovjetunionen, 1947, 1951 og 1953.

## Referanser


## Eksterne lenker
*
Organisasjonen av ukrainske nasjonalister

**Organisasjonen av ukrainske nasjonalister** *OUN* (Ukrainsk: Організація українських націоналістів) var en ukrainsk politisk bevegelse grunnlagt i Vest-Ukraina som var under Polen i 1929. OUN arbeidet mot det de oppfattet som utenlandske og innenlandske motstandere. I 1942 ble det også grunnlagt en militær gren av bevegelsen kalt UPA.

OUNs erklærte mål var å skape en nasjonalstat på etnisk ukrainsk område. Dette skulle skje ved en nasjonal revolusjon basert på disiplin og  diplomatisk linje overfor fiender. De gikk ikke imot demokrati. Idéene var mye av det samme som i de andre nasjonalistiske bevegelsene i Øst-Europa, selvstendighet og frihet fra bolsjevikregimet og moskovittisk imperialisme i Ukraina». De gikk også til massedrap på den polske befolkningen som hadde beslaglagt Vest-Ukraina og som hånet og misbrukte ukrainere.  

Etter krigen holdt OUN frem blant ukrainere i utlandet og siden 1991, da kommunismen bukket under og Ukraina ble selvstendig.

I september 1941 ga Reinhard Heydrich ordre om å arrestere og henrette medlemmer av den ukrainske politiske bevegelsen *Organisasjonen av ukrainske nasjonalister* (OUN). Disse var anti-bolsjeviker, men Heydrich mente at OUN ville forårsake uro i de erobrede områdene.

## Litteratur
*
*
*
*
*
Nils Larsen

**Nils Larsen** er navnet til flere personer:

* Nils Larsen (pianist) – norsk pianist, komponist og pedagog (1888−1937).
* Nils Larsen (kaptein) – norsk kaptein og hvalfanger (1900−1976).
Vision Heaven

**Vision Heaven** er en kristen TV-kanal eid av TV Visjon Norge i Drammen. Kanalen har sendinger 24 timer i døgnet og har vært på lufta siden 1. april 2008. Programmene på Vison Heaven er engelskspråklige og klassisk evangeliske. Grunnlegger er Jan Hanvold.

Etter at nytt playoutanlegg ble innkjøpt er kanalen operativ via Hotbirdsatellitten Europa og Galaxy 25 USA (Nord-Amerika).

## Kanalens visjon og oppdrag
Vision Heavens mening er å drive kristen vekkelse og misjonering i Europa.

## Eksterne lenker
* Vision Heavens nettside
Salar de Uyuni

**Salar de Uyuni** er verdens største saltslette med en overflate på 10&nbsp;582&nbsp;km². Den ligger på punaen sørvest i Bolivia i departementene Potosí og Oruro omtrent 3650 meter over havet. De rikeste mineralforekomstene i saltsletten er halitt og gips. Saltsletten er omtrent 25 ganger større enn Bonneville Salt Flats.

I regntiden kan saltsletten i noen områder være dekt av vann på overflaten, opp til flere desimeter dypt. Fra slutten av juni til starten på regntiden i begynnelsen av desember er sjøen tørr. Kjøretøy kan da ferdes på Salar de Uyuni, med unntak fra sølete strandsoner og individuelle vannøyer.

Området er et viktig habitat og hekkeområde for tre søramerikanske flamingoarter: Chileflamingo, punaflamingo og andesflamingo.

## Dannelse
For omtrent 40&nbsp;000 år siden var området en del av en gigantisk forhistorisk innsjø kalt *Minchin*. Da innsjøen tørket ut, etterlot den seg to moderne innsjøer, Poopósjøen og Uru Uru-sjøen, samt to store saltsletter, Salar de Coipasa og den større Salar de Uyuni.

## Økonomisk betydning

Det antas at Salar de Uyuni inneholder 10 milliarder tonn salt, derav under 25&nbsp;000 tonn utvinnes årlig. Salar de Uyuni tiltrekker seg et stort antall turister på grunn av landskapet, og det har blitt bygget et salthotell midt på saltsletten. Den isolerte øya Isla del Pescado er en av flere indivuelle øyer der, og er et viktig turistmål. Siden sletten er så flat er det også en viktig transportrute over det bolivianske Altiplano.

Salar de Uyuni inneholder halvparten av verdens kjente reserver av litium, et metall som brukes i litium- og litium-ionbatterier. Det foregår i dag ingen utvinningsanlegg der og den bolivianske regjeringen ønsker ikke å la utenlandske selskaper utnytte ressursene, men ønsker i stedet å bygge sitt eget pilotanlegg.

## Kalibrering av satellitter

På grunn av Salar de Uyunis størrelse, jevne overflate, høy grad av refleksjon på vanndekte områder og minimal høydeforskjell gjør saltsletten til et ideelt mål for å teste og kalibrere utstyr på satellitter som brukes for å studere Jorda. I tillegg til å være en utmerket overflate, er også atmosfæren så klar, og luften så tørr, at overflaten virker opp til fem ganger bedre for kalibrering av satellitter enn bruk av havområder.

## Referanser


## Eksterne lenker
*
Kvalvåg (Kristiansund)

**Kvalvåg** er en bygd i Kristiansund kommune i Møre og Romsdal som ligger på sørøstsiden av Freiøya, vendt mot Freifjorden. Kvalvåg ble regnet av Statistisk sentralbyrå som et tettsted inntil 2012, da beregningsmetodikken ble endret.

Stedet hadde tidligere fergeforbindelse på MRF's rute Kvalvåg-Kvisvik over Freifjorden. Fergeforbindelsen var den viktigste fastlandsforbindelsen til byen Kristiansund. Fergeruta ble nedlagt da den undersjøiske veitunnelen KRIFAST ble tatt i bruk i 1992.

Kvalvåg på Frei i Kristiansund kommune må ikke forveksles med et sted med samme navn i Gjemnes kommune.

## Referanser
Angelo Mazzoncini

**Angelo Mazzoncini** var en italiensk turner. Han var elev av Terzilio Bizzarri, som startet turnforeningen *Libertas* i 1896.

Han deltok i VM 1909, som var første gangen Italia stilte et nasjonalt landslag. Her ble det bronse i lagkonkurransen, og han fikk også bronse individuelt, i ringer, et halvt poeng bak Marco Torrès og Giorgio Romano.

## Referanser
Fylkesvei 3312

**Fylkesvei 3312** går mellom Nås og Singusdal i Drangedal kommune.

Frem til 2019 hadde veien betegnelsen fylkesvei 302 (Telemark).

## Kommuner og knutepunkter

## Referanser




## Eksterne lenker
* Vegvesenets vegkart 
*